Ruotsi siirtyi oikeanpuoleiseen liikenteeseen päivälleen 50 vuotta sitten hymyssä suin ja olalle taputtaen – seurauksena oli ennennäkemätön ruuhka

Ruotsin suurta liikennemullistusta seurattiin Suomessa tarkasti. Paikalla olivat reporttereina muun muassa myöhempi työnantajajohtaja Johannes Koroma ja tv-persoona Hannu Karpo.

Autot, moottoripyörät ja polkupyörät siirtyivät Ruotsissa vasemmanpuoleisilta oikeanpuoleisille kaistoille 3. syyskuuta viideltä aamuyöstä. Muistoihin ovat jääneet kuvat, joissa autot olivat sikin sokin kaduilla.

Harvempi muistaa tai edes tietää, että ruotsalaisuuteen sopivasti koko mullistus sujui ilman rattiraivoa tai edes nurinaa. Päinvastoin: Tukholmassa liikennemullistus hoidettiin ilon kautta.